Suomen Teollisuussijoitus

Suomen Teollisuussijoitus Oy (Tesi) on Suomen valtion kokonaan omistama pääomasijoitusyhtiö, joka sijoittaa suoraan suomalaisiin startup- ja kasvuyrityksiin sekä niiden kasvua rahoittaviin pääomasijoitusrahastoihin.

Toiminta

Tesi sijoittaa yhdessä yksityisten sijoittajien kanssa, vähemmistösijoittajana, markkinaehtoisesti ja samoilla ehdoilla. Tesi kehittää suomalaista pääomasijoitusmarkkinaa:

 sijoitustoiminnallaan
 tuottamalla ja jakamalla markkinatietoa
 edistämällä kestävyyttä yrityksissä ja pääomasijoitusalalla
 tuomalla pääomasijoitusalan kotimaisia ja kansainvälisiä toimijoita yhteen.

Tesillä on talouden kasvuun ja uudistumiseen sekä investointien edistämiseen keskittyvä teollisuuspoliittinen tehtävä.

Tesi hallinnoi lisäksi ulkopuolisia pääomia erityismandaatein. Tällaisiin mandaatteihin lukeutuvat muun muassa Euroopan investointipankin kanssa luodut yhteisrahoitusohjelmat sekä suomalaisten institutionaalisten sijoittajien kanssa luodut viisi Kasvurahastojen rahastoa (KRR I–V).

Omistukset
Vuoden 2023 lopussa Tesi oli suoraan tai välillisesti rahastosijoitustensa kautta vähemmistöomistajana lähes 560 suomalaisessa yrityksessä. Vuonna 2023 näiden yritysten vuosittainen liikevaihto oli noin 12 miljardia euroa, ja ne työllistivät suoraan noin 70 000 henkilöä tuottaen verokertymää noin 1,4 miljardia euroa.

Historia
Suomen Teollisuussijoitus, nykyiseltä brändinimeltään Tesi, on perustettu vuonna 1995. 

Yhtiön toimintaa on aina ohjannut laki ja asetus Suomen Teollisuussijoitus Oy -nimisestä valtionyhtiöstä. Työ- ja elinkeinoministeriö vastaa yhtiön omistajaohjauksesta.

Tesin historian aikana toimitusjohtajina ovat toimineet:

 1995–2014 Juha Marjosola 
 2014–2017 Martin Backman 
 2017–2022 Jan Sasse 
 2023– Pia Santavirta 

Tesin hallituksen puheenjohtajia ovat vastaavasti olleet:

 1996–1998 Harri Pynnä, teollisuusneuvos
 1999–2003 Markku Tapio
 2004–2006 Heikki Aurasmaa
 2005–2011 Heikki Vesa, teollisuusneuvos
 2012 Harri Kerminen, vuorineuvos
 2012–2014 Jukka Alho
 2014 Sakari Tamminen, vuorineuvos
 2015–2018 Esa Lager
 2019–2021 Kimmo Jyllilä
 2022–2024 Jacob af Forselles
 2024– Andreas Tallberg

Katso myös
Finnvera

 Lähteet 

 Aiheesta muualla 
 Tesin kotisivut

Luokka:Suomalaiset valtionyhtiöt
Luokka:Suomen työ- ja elinkeinoministeriö